Predseda Národnej rady Slovenskej republiky                                     rozhodnutím č. 145/2026 Z. z. vyhlásil
voľby do orgánov samosprávy obcí
a voľby do orgánov samosprávnych krajov

a určil deň ich konania
na sobotu 24. októbra 2026
voľby sa konajú od 07.00 h do 20.00 h

Právo voliť
Právo voliť do orgánov samosprávy obce má občan Slovenskej republiky a cudzinec (ďalej len "obyvateľ obce"), ktorý má trvalý pobyt v obci a najneskôr   v deň konania volieb dovŕši 18 rokov veku.

Právo voliť do orgánov samosprávnych krajov má občan Slovenskej republiky             a cudzinec, ktorý má trvalý pobyt v obci, ktorá patrí do územia samosprávneho kraja, alebo má trvalý pobyt vo vojenskom obvode, ktorý patrí                              na účely volieb do orgánov samosprávneho kraja do jeho územia (ďalej len „obyvateľ samosprávneho kraja”) a najneskôr v deň konania volieb                       dovŕši 18 rokov veku.
Prekážkou práva voliť je zákonom ustanovené obmedzenie osobnej slobody z dôvodu ochrany verejného zdravia, ak osobitný zákon v čase pandémie neustanoví inak.

